**USKLAJENI ZNESKI REGRESA ZA PREHRANO MED DELOM ZA**

**JAVNE USLUŽBENCE in FUNKCIONARJE**

**od 1. januarja 2023 dalje**

Znesek regresa za prehrano med delom se na podlagi 5. člena Aneksa h kolektivni pogodbi za negospodarske dejavnosti v Republiki Sloveniji (Uradni list RS, št. 136/22), 7. člena Aneksa h kolektivni pogodbi za dejavnost vzgoje in izobraževanja v Republiki Sloveniji (Uradni list RS, št. 136/22), 5. člena Aneksa h kolektivni pogodbi za raziskovalno dejavnost (Uradni list RS, št. 136/22), 6. člena Aneksa h kolektivni pogodbi za kulturne dejavnosti v Republiki Sloveniji (Uradni list RS, št. 136/22), 7. člena Aneksa h kolektivni pogodbi za dejavnost zdravstva in socialnega varstva Slovenije (Uradni list RS, št. 136/22), 3. člena Aneksa h kolektivni pogodbi za zdravnike in zobozdravnike v Republiki Sloveniji (Uradni list RS, št. 136/22) in 3. člena Aneksa h kolektivni pogodbi za zaposlene v zdravstveni negi (Uradni list RS, št. 136/22) vsakih šest mesecev usklajuje z rastjo cen prehrambnih izdelkov, na podlagi podatkov Statističnega urada Republike Slovenije. Usklajen znesek se objavi na spletni strani ministrstva, pristojnega za upravo.

Zakon o spremembah in dopolnitvah Zakona o sistemu plač v javnem sektorju (Uradni list RS, št. 139/22; v nadaljevanju besedila: ZSPJS-AA) od 1. decembra 2022 izenačuje višino povračil stroškov in drugih prejemkov v zvezi z delom funkcionarjev z javnimi uslužbenci.

Skladno s prvim in drugim odstavkom 8. člena ZSPJS-AA pripadajo funkcionarjem povračila stroškov in drugi prejemki v zvezi z delom v enaki višini in pod enakimi pogoji, kot to velja za javne uslužbence.

V priloženi preglednici so navedeni usklajeni zneski regresa za prehrano med delom od 1. januarja 2023 dalje.

|  |  |  |
| --- | --- | --- |
| **obdobje** | **usklajen znesek** | **datum objave na spletni strani MJU** |
| januar 2023 – junij 2023 | **6,60 evra** | 6. 1. 2023 |

**ZNESEK REGRESA ZA PREHRANO MED DELOM ZA JAVNE USLUŽBENCE**

**od 1. septembra 2022 do 31. decembra 2022**

V Uradnem listu RS, št. 136/2022, so bili dne 25. 10. 2022 objavljeni aneksi h kolektivnim pogodbam dejavnosti in poklicev, ki so bili sklenjeni za realizacijo [Dogovora o ukrepih na področju plač in drugih stroškov dela v javnem sektorju za leto 2022 in 2023. Aneksi določajo novo višino regresa za prehrano med delom, ki znaša](https://www.uradni-list.si/glasilo-uradni-list-rs/vsebina/2021-01-1843/dogovor-o-odpravi-varcevalnih-ukrepov-v-zvezi-s-povracili-stroskov-in-drugimi-prejemki-javnih-usluzbencev-zamiku-izplacilnega-dneva-place-pri-proracunskih-uporabnikih-ter-regresu-za-letni-dopust-za-leto-2021" \t "_blank) **[6,15 evra](https://www.uradni-list.si/glasilo-uradni-list-rs/vsebina/2021-01-1843/dogovor-o-odpravi-varcevalnih-ukrepov-v-zvezi-s-povracili-stroskov-in-drugimi-prejemki-javnih-usluzbencev-zamiku-izplacilnega-dneva-place-pri-proracunskih-uporabnikih-ter-regresu-za-letni-dopust-za-leto-2021" \t "_blank)**[. Javnim uslužbencem se pri plači za oktober (izplačilo v novembru 2022) izplača regres za prehrano v višini 6,15 € za mesec oktober 2022.](https://www.uradni-list.si/glasilo-uradni-list-rs/vsebina/2021-01-1843/dogovor-o-odpravi-varcevalnih-ukrepov-v-zvezi-s-povracili-stroskov-in-drugimi-prejemki-javnih-usluzbencev-zamiku-izplacilnega-dneva-place-pri-proracunskih-uporabnikih-ter-regresu-za-letni-dopust-za-leto-2021" \t "_blank)

[Hkrati se javnim uslužbencem za september 2022 izplača razlika regresa za prehrano do višine 6,15 evra (razlika med 6,15 evra in 4,94 evra). Ta razlika se izplača pri plači za oktober 2022 (izplačilo v novembru 2022).](https://www.uradni-list.si/glasilo-uradni-list-rs/vsebina/2021-01-1843/dogovor-o-odpravi-varcevalnih-ukrepov-v-zvezi-s-povracili-stroskov-in-drugimi-prejemki-javnih-usluzbencev-zamiku-izplacilnega-dneva-place-pri-proracunskih-uporabnikih-ter-regresu-za-letni-dopust-za-leto-2021" \t "_blank)

**USKLAJENI ZNESKI REGRESA ZA PREHRANO MED DELOM ZA JAVNE USLUŽBENCE**

**od 1. julija 2021 do septembra 2022**

Znesek regresa za prehrano med delom se na podlagi prvega odstavka 14. člena Aneksa h kolektivni pogodbi za negospodarske dejavnosti v Republiki Sloveniji (Uradni list RS, št. 88/21), prvega odstavka 14. člena Aneksa h kolektivni pogodbi za dejavnost vzgoje in izobraževanja v Republiki Sloveniji (Uradni list RS, št. 88/21), prvega odstavka 13. člena Aneksa h kolektivni pogodbi za raziskovalno dejavnost (Uradni list RS, št. 88/21), prvega odstavka 14. člena Aneksa h kolektivni pogodbi za kulturne dejavnosti v Republiki Sloveniji (Uradni list RS, št. 88/21), prvega odstavka 13. člena Aneksa h kolektivni pogodbi za dejavnost zdravstva in socialnega varstva Slovenije (Uradni list RS, št. 88/21), prvega odstavka 13. člena Aneksa h kolektivni pogodbi za zdravnike in zobozdravnike v Republiki Sloveniji (Uradni list RS, št. 88/21) in prvega odstavka 13. člena Aneksa h kolektivni pogodbi za zaposlene v zdravstveni negi (Uradni list RS, št. 88/21) vsakih šest mesecev usklajuje z rastjo cen prehrambnih izdelkov, na podlagi podatkov Statističnega urada Republike Slovenije. Usklajen znesek se objavi na spletni strani ministrstva, pristojnega za upravo.

V priloženi preglednici so navedeni usklajeni zneski regresa za prehrano med delom od 1. julija 2021 dalje.

|  |  |  |
| --- | --- | --- |
| **obdobje** | **usklajen znesek** | **datum objave na spletni strani MJU** |
| julij 2022 – december 2022 | **4,94 evra** | 4. 7. 2022 |
| januar 2022 – junij 2022 | **4,47 evra** | 5. 1. 2022 |
| julij 2021 – december 2021 | **4,39 evra** | 5. 7. 2021 |